Paco Alcácer

'''Francisco 'Paco' Alcácer García'* (lindur më 30 gusht 1993) është një futbollist profesionist spanjoll i cili luan si sulmues për klubin gjerman Borussia Dortmund dhe kombëtaren spanjolle.

## Karriera me klube
Lindur në Torrent, Komuniteti Valencian, Alcácer është një produkt i sistemit të të rinjëve të Valencias. Ai bëri debutimin e tij në sezonin 2009–10, në moshën 16 vjeçare, duke shënuar tre gola në 15 ndeshje me skuadrën rezervë, që u rrëzua nga Segunda División B. Më 11 nëntor 2010, ai luajti ndeshjen e parë me skuadrën e parë, duke luajtur 90 minuta në fitoren 4–1 kundër UD Logroñés (rezultati i përgjithshëm 7–1) në rrugën e skuadrës në Copa del Rey.

Më 12 gusht 2011, pasi Alcácer shënoi golin e tretë dhe të fundit në fitoren 3–0 kundër Romës në një ndeshje miqësore, ai la Estadio de Mestalla i shoqëruar nga prindërit e tij, pasi babai i tij u shtri në tokë pas një infarkti në zëmer. Pavarësisht tentativave të mjekëve për ta ringjallur për 30 minuta, 44 vjeçari vdiq, kurse lojtari u rikthye në stërvitje një javë më vonë pas terapie për të kaluar dhimbjen e vdekjes së babait.

Më 12 janar 2012, Alcácer bëri debutimin e tij në La Liga, duke hyrë si zëvëndësues në vend të algjerianit Sofiane Feghouli për 20 minutat e fundit të ndeshjes në humbjen 1–0 jashtë fushe Real Sociedad. Për sezonin 2012–13, ai u huazua te Getafe CF, dhe bëri debutimin e tij me ta kundër Deportivo de La Coruña ku luajti 20 minuta në barazimin 1–1 jashtë fushe.

Alcácer shënoi golin e parë në divizionin më të lartë të futbollit spanjoll më 7 janar 2013 në humbjen 3–1 në shtëpi kundër Rayo Vallecanos. Ai shënoi golin e parë me Valencian më 3 tetor, në ndeshjen jashtë fushe të fazës së grupeve në Ligën e Europës kundër FC Kuban Krasnodar.

Alcácer shënoi golin e parë në ligë me *Che'' më 25 janar 2014 në barazimin 2–2 brënda kundër RCD Espanyol. Ai shënoi golin e dytë në ndeshjen e rradhës në ligë i cili rezultoi të ishte goli i fitores 3–2 në Camp Nou kundër Barcelonës.

Më 10 prill 2014, Alcácer shënoi tregolshin e parë si profesionist, duke ndihmuar Valencian të përmbyste disavantazhin e ndeshjes së parë 3–0 kundër Baselit në fitoren 5–0 në shtëpi në ndeshjen e kthimit duke ndihmuar skuadrën e tij të kalonte në gjysëm-finalen e Ligës së Evropës. Ishte goli i 14-të i sezonit, gjithashtu goli i shtatë europian për të.

Më 17 gusht 2014, Alcácer shënoi golin e parë në fitoren 2–1 në shtëpi kundër skuadrës italiane Milan në miqësoren për Orange Trophy, ai e shënoi golin nga mesi i fushës me një goditje në formë parrable. Për sezonin 2014–15, Alcácer ndërroi numërin duke marrë fanellën me numër nëntë, më parë veshur nga Hélder Postiga.

Më 28 gusht 2018, Alcácer i'u bashkua ekipit të Bundesligës Borussia Dortmund në formën e huazimin për një sezon me të drejtë blerje. Ai debutoi më 14 shtator, duke zëvëndësuar Maximilian Philipp në mesin e pjesës së dytë të ndeshjes ndaj Eintracht Frankfurt, e cila u mbyll me fitoren 3–1, me Alcácer që shënoi të tretin e ekipit të tij. Ai shënoi edhe pesë gola të tjerë në ndeshjet e rradhës, të cilat i luajti si zëvëndësues, dy gola në fund në fitoren 4–2 ndaj Bayer Leverkusen, dhe një tregolësh në fitoren 4–3 ndaj Augsburg në Westfalenstadion ku ai i fitoi ndeshjen ekipit me një goditje dënimi të shënuar në minutën e fundit.

## Karriera ndërkombëtare
parapamje|Alcácer duke u stërvitur me Spanjën nën-19 në vitin 2012
Alcácer ka përfaqsuar Spanjën në të gjitha nivelet e moshave. Me kombëtaren nën-17, ai arriti në finalen e Kampionatit Evropian nën-17 në vitin 2010, duke luajtur sëbashku me shokun e skuadrës Juan Bernat dhe e përfundoi turnamentin si golashënuesi më i mirë me gjashtë; pas kësaj, ai fitoi dy herë Kampionatin Evropian nën-19 në vitet 2011 dhe 2012.

Më 29 gusht 2014, Alcácer ishte në listën e plotë të 23 lojtarëve të thirrur nga trajneri Vicente del Bosque për ndeshjet kundër Francës dhe Maqedonisë në shtator, duke bërë debutimin e tij me kombëtaren më 4 shtator pasi zëvëndësoi sulmuesin Diego Costa në mes të pjesës së dytë në humbjen 1–0 kundër Francës. Duke përfituar nga dëmtimi i Diego Costës, katër ditë më parë ai luajti ndeshjen e parë si titullar kundër Maqedonisë në Estadi Ciutat de Valencia, duke shënuar golin e dytë të skuadrës së tij dhe duke dhuruar assistin e Golit të tretë të shënuar nga Serio Busquets në fitoren 5–1 në ndeshjen e parë të kualifikueseve të UEFA Euro 2016. Në ndeshjen e dytë kualifikuese jashtë fushe kundër Sllovakisë më 9 tetor, Alcácer hyri si zëvëndësues dhe shënoi golin e barazimit momental 1–1 në minutën e 82, me Spanjën që në fund humbi ndeshjen me rezultatin 2–1. Alcácer shënoi në ndeshjen e tretë kualifikuese, në fitoren 4–0 jashtë fushe kundër modestëve të Luksemburgut.

### Golat me kombëtaren
*Lista e Golave dhe rezultateve me kombëtaren spanjolle*

## Statistika e karrierës
### Klube
*Redaktuar më 29 shtator 2014* 

### Kombëtarja
*Redaktuar më 9 tetor 2014*

## Trofe 
;Spain U19
*UEFA Kampionati Europian U–19 i Futbollit: 2011, 2012

## Referime 
## Lidhje të jashtme 
*Profili zyrtar tek Valencia  
*Profili tek BDFutbol
*Profili tek Futbolme 
*Statistikat dhe biografia tek CiberChe